SAUK-hoof geskors | Maroela Media
Hlaudi Motsoeneng, omstrede bedryfshoof van die SAUK, is Donderdag vir 60 dae geskors hangende ŉ dissiplinêre verhoor.
Die Wes-Kaapse hooggeregshof het die uitspraak gelewer nadat die DA ŉ aansoek teen Motsoeneng gebring het. Volgens die DA se James Selfe spreek die bevel tot die kern van die Openbare Beskermer se regstellende stappe in staatsaangeleenthede.
Die DA het die bevel gebring nadat die Openbare Beskermer, Thuli Madonsela, aanbeveel het dat Motsoeneng geskors word terwyl ŉ dissiplinêre ondersoek na hom aan die gang is. Ten spyte van Madonsela se aanbeveling, het Motsoeneng egter in sy pos by die openbare uitsaaier gebly.
“As die dissiplinêre proses vind dat hy onskuldig is, kan hy ná 60 dae terugkeer werk toe,” het Selfe gesê. Volgens die DA is hierdie uitspraak ŉ belangrike toets vir die mag van die Openbare Beskermer.
“Die implikasie van hierdie uitspraak is dat staatsinstansies die bevindinge en regstellende aksies van die Openbare Beskermer moet implementeer, tensy rasionele gronde, wat in ŉ hof kan staan, gelewer word om dit nie te doen nie,” het die opposisieparty gesê.
PE-onnie is doodgeskiet; polisie soek na 2 verdagtes
Pierre · 5 jare gelede
Waneer gaan die DA hof toe oor die koste van Nkandla?
Nkandla is net n gemaklike rookskerm vir die 700 miljard wat nou al gesteel is vanaf “onafhanklikheid”. Hoe langer hulle die ander kan besig hou met Nkandla, hoe beter vir hulle.
En as hy skuldig is, sal die arme mens seker darrem nog sy salaris vir hierdie 60 dae kry … die karakter van die SABC …
Jy is reg Leon. Die bedryfshoof moet vergoed word vir sy bedrywe.